36. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 718 της 24 Σεπτ./4 Οκτ. 1976 (ΦΕΚ Α΄ 261) Περί αποφαινομένων Οργάνων επί εκτελέσεως έργων αρμοδιότητος του Οργανισμού Αποχετεύσεως Πρωτευούσης (Ο.Α.Π.) Έχοντες υπ’ όψει: 1.Τας διατάξεις της παρ. 1 του άρθρ. 19 και της παρ. 2 του άρθρ. 20 του Ν.Δ. 1266/72 «περί εκτελέσεως των Δημοσίων Έργων» (ΦΕΚ 198 τ.Α΄) ως ετροποποιήθη δια του Ν.Δ. 42/1973 «περί μεταθέσεως του χρόνου ενάρξεως ισχύος του Ν.Δ. 1266/72» (ΦΕΚ 141 τ.Α΄). 2.Τας διατάξεις του άρθρ. 1 του Α.Ν. 489/1968 ως αντικατεστάθη δια του άρθρ. 8 του Νόμ 323/1976 «περί τροποποιήσεως των περί του ΟΑΠ διατάξεων κλπ.» (ΦΕΚ 114/1976, τ.Α΄). 3.Τας διατάξεις του Ν.Δ. 216/1974 «περί συστάσεως Υπουργείου Προεδρίας Κυβερνήσεως» (ΦΕΚ 367/1974, τ.Α΄) 4.Την υπ’ αριθ. 10/21.6.1976 γνωμοδότησιν του Συμβουλίου Δημοσίων Έργων. 5.Την υπ’ αριθ. 599/ 12.8.1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως και Δημοσίων Έργων, απεφασίσαμεν και διατάσσομεν: Άρθρ.1.-Αρμόδιοι δια την λήψιν αποφάσεων κατά τας διατάξεις του Ν.Δ. 1266/1972 «περί εκτελέσεως των Δημοσίων Έργων» και των εις εκτέλεσιν αυτού εκδιδομένων Π.Δ/των επί έργων εκτελουμένων υπό του Οργανισμού Αποχετεύσεως Πρωτευούσης, επιφυλασσομένων των διατάξεων της παρ. 5 του άρθρ. 1 του Α.Ν. 489/1968 ως τούτο αντικατεστάθη δια του άρθρ. 8 του Νόμ. 323/1976, είναι το Διοιητικόν Συμβούλιον του Ο.Α.Π. και αι υπηρεσίαι αυτού κατά τα δια των επομένων άρθρων του παρόντος οριζόμενα. ΄Αρθρ.2.-1.Διευθύνουσα τα έργα Υπηρεσία ορίζεται η Τεχνική Υπηρεσία του Ο.Α.Π. 2.Ιεραρχικώς προϊσταμένη Αρχή ή Εποπτεύουσα Υπηρεσία ορίζεται το Διοικητικόν Συμβούλιον του Ο.Α.Π. 3.Ως επιβλέποντες ορίζονται Τεχνικοί Υπάλληλοι του Ο.Α.Π. 4.Τεχνικόν Συμβούλιον είναι το Συμβούλιον Έργων του Ο.Α.Π. 23.Η.α.35-36 Υπόνομοι Πρωτεύουσας 